मध्य प्रदेश के ग्वालियर चम्बल इलाके का प्रदेश की राजनीति में बड़ा प्रभाव है, यही से कई बड़े नेता दोनों ही पार्टियों में ऊंचे पद पर है| यह कांग्रेस का सबसे मजबूत गढ़ माना जाता है, लेकिन पिछले चुनाव में कांग्रेस को कुछ ख़ास सफलता नहीं मिली है| 2013 के विधानसभा चुनाव में इन 34 सीटों में से बीजेपी को 20, कांग्रेस को 12 और बसपा को 2 सीटें मिली थीं. कांग्रेस को पिछले चुनाव में इसी संभाग में सबसे ज्यादा सीटें मिली थीं| 2008 की तुलना में बीजेपी की सीटों में 6 का इजाफा हुआ था, जबकि कांग्रेस की पहले 13 सीटें थीं, जिनमें से एक घट गई थी| ग्वालियर-चंबल क्षेत्र में ग्वालियर, मुरैना, भिंड, श्योपुर, शिवपुरी, गुना, अशोक नगर और दतिया जिले आते हैं| पिछले चुनाव में श्योपुर की दो सीटों में से एक कांग्रेस-एक बीजेपी, मुरैना की 8 सीटों में से 6 बीजेपी और 2 बसपा मिली थी| जबकि कांग्रेस का खाता भी नहीं खुला था| भिंड की पांच सीटों में से 3 बीजेपी और 2 कांग्रेस, ग्वालियर की 6 सीटों में से 4 बीजेपी और 2 कांग्रेस, दतिया की सभी 3 सीटों पर बीजेपी ने जीत हासिल की थी| इसके अलावा शिवपुरी की 5 सीटों में से 2 बीजेपी और 3 कांग्रेस, गुना की 4 सीटों में से 2 बीजेपी और 2 कांग्रेस और अशोक नगर की तीन सीटों में से एक बीजेपी और 2 कांग्रेस ने जीत हासिल की थी|